ปลากัดเขียว

ปลากัดป่าภาคอีสาน หรือ ปลากัดเขียว  ()  เป็นปลาน้ำจืดขนาดเล็ก อยู่ในวงศ์ Macropodusinae ซึ่งอยู่ในวงศ์ปลากัด ปลากระดี่ (Osphronemidae) มีรูปร่างและพฤติกรรมคล้ายปลากัดภาคกลาง (B. splendens) แต่มีรูปร่างที่เพรียวยาวกว่า เกล็ดมีสีเขียวมากกว่าทั้งที่ข้างแก้มและลำตัว ในบางตัวอาจมีเหลือบสีฟ้า ครีบมีสีเขียวหรือฟ้าและมีลายประสีดำ แก้มจะไม่เป็นขีดเหมือนชนิดอื่นๆ แต่เกล็ดจะเหลือบวาวเคลือบบริเวณแก้มและบางส่วนของหัว บ้างเรียกหน้างู

พบในแหล่งน้ำตื้นที่นิ่งและไหลเอื่อย ๆ ในพื้นที่ภาคอีสานของประเทศไทย และประเทศลาว ขนาดโตเต็มที่ประมาณ 5-6 เซนติเมตร หน้า 200, คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486 

ถูกจำแนกชนิดโดยนักมีนวิทยาชาวเยอรมัน ซึ่งได้ตัวอย่างจากชาวเยอรมันที่ทำงานที่ประเทศไทย ไปศึกษา โดยในเอกสารตีพิมพ์ได้ระบุว่าได้ตัวอย่างจากจ.นครราชสีมา แต่จริงๆแล้วตัวอย่างนั้นได้มาจาก จ.หนองคาย ดังนั้นแหล่งอ้างอิงมาตรฐานหลักของปลากัดป่าภาคอีสาน จึงเป็น จ.หนองคาย

นอกจากนี้ ยังพบปลากัดเขียว อีกชนิดหนึ่ง ที่พบในพื้นที่บึงโขงหลง พื้นที่ชุ่มน้ำขนาดกว้างใหญ่ในจังหวัดบึงกาฬ พบมีลักษณะที่เด่นเฉพาะตัว คือ ก้านครีบหางจะมีการแตกตัว บางตัวอาจแตกได้มากถึง 4 ก้าน และในครีบหางจะมีลายขึ้นเป็นเส้นเต็มช่องระหว่างก้านหาง เริ่มตั้งแต่โคนหางกระจายออกไปจนอาจสุดปลายหาง มองดูคล้ายลักษณะของแมงมุม ปลาที่มีลักษณะเช่นนี้เรียกว่า "ปลากัดป่าหางลาย" หรือ "ปลากัดป่ากีตาร์" เนื่องจากเมื่อแผ่ครีบพองเหงือกเมื่อเจอกับปลากัดตัวอื่น ครีบท้องหรือครีบอกข้างใดข้างหนึ่งจะกระดิก คล้ายกับเวลามีผู้ดีดกีตาร์หน้า 80-85, ปลากัดป่าอีสานหางลาย. "Wild Ambition" โดย ชาญชัย สุนันท์กิ่งเพชร. นิตยสาร Aquarium Biz ฉบับที่ 47 ปีที่ 4: พฤษภาคม 2014นอกจากนี้แล้ว ปลากัดเขียว ในพื้นที่ต่าง ๆ ก็ยังมีสีสันและขนาดลำตัว ตลอดจนลักษณะครีบต่าง ๆ แตกต่างกันซึ่งอาจเป็นไปได้ว่าเป็นชนิดใหม่ แต่เรื่องนี้ยังมิได้มีการศึกษาทางวิทยาศาสตร์กันอย่างแท้จริงหน้า 28-31, Betta smaragdina Ladiges 1972. "Mini Atlas" โดย สุริศา ซอมาดี. Aquarium Biz ฉบับที่ 47 ปีที่ 4: พฤษภาคม 2014

ปลากัดที่พบในประเทศไทย
กลุ่ม B. picta :
 ปลากัดอมไข่กระบี่ Betta simplex Kottelat, 1994

กลุ่ม B. pugnax :
 ปลากัดปีนัง Betta pugnax Cantor, 1850
 ปลากัดหัวโม่งจันทบุรี Betta prima Kottelat, 1994
 ปลากัดอมไข่ภาคใต้ Betta pallida Schindler & Schmidt, 2004
 ปลากัดอมไข่นราธิวาส Betta apollon Schindler & Schmidt, 2006
 ปลากัดอมไข่สงขลา Betta ferox Schindler & Schmidt, 2006 
 ปลากัดอมไข่คือเน่ห์ Betta kuehnei Schindler & Schmidt, 2008 

กลุ่ม B. splendens :
 ปลากัดป่าภาคกลาง (Siamese fighting fish) Betta splendens Regan, 1910 
 ปลากัดป่าภาคอีสาน Betta smaragdina Ladiges, 1972
 ปลากัดป่าภาคใต้ Betta imbellis Ladiges, 1975
 ปลากัดป่ามหาชัย Betta mahachaiensis Kowasupat, Panijpan, Ruenwongsa & Sriwattanarothai, 2012
 ปลากัดป่าภาคตะวันออก Betta siamorientalis Kowasupat, Panijpan, Ruenwongsa & Jeenthong, 2012 

กลุ่ม B. waseri :
 ปลากัดช้าง Betta pi Tan, 1998

อ้างอิง

 แหล่งข้อมูลอื่น 

 รูปและข้อมูลปลากัดเขียว

กัดอีสาน
กัดอีสาน
กัดอีสาน
หมวดหมู่:สกุลปลากัด
หมวดหมู่:ปลาที่พบในนาข้าวและท้องร่องสวน